open-index/open-wikipedia-markdown huggingface dataset:
স্কটল্যান্ড জাতীয় নারী ক্রিকেট দল

**স্কটল্যান্ড জাতীয় মহিলা ক্রিকেট দল** আন্তর্জাতিক ক্রিকেট অঙ্গনে মহিলাদের ক্রিকেটে স্কটল্যান্ডের প্রতিনিধিত্ব করছে। দলটি **ওয়াইল্ডক্যাটস** ডাকনামে পরিচিতি। ক্রিকেট স্কটল্যান্ড কর্তৃক এটি পরিচালিত হয়। এছাড়াও, আন্তর্জাতিক ক্রিকেট কাউন্সিলের (আইসিসি) সহযোগী সদস্যের মর্যাদা লাভ করেছে এ দলটি।

## ইতিহাস
আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন। ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়। ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।

২০০১ সালের ইউরোপীয় চ্যাম্পিয়নশীপের ন্যায় প্রথম আন্তর্জাতিক প্রতিযোগিতায় অংশ নেয়ার মাধ্যমে আন্তর্জাতিক প্রতিযোগিতায় স্কটল্যান্ডের অভিষেক ঘটে। ঐ প্রতিযোগিতার খেলাগুলো একদিনের আন্তর্জাতিকের (ওডিআই) মর্যাদা লাভ করে। তিন খেলার সবকটিতেই পরাজিত হয় দলটি ও চার দলের ঐ প্রতিযোগিতায় তারা সর্বশেষ স্থান দখল করে।

২০০৫ সালের ইউরোপীয় চ্যাম্পিয়নশীপে তারা পুনরায় খেলে। এবার তারা কোন জয় পায়নি ও সর্বশেষ স্থান দখল করে। ২০০৭ সালে আয়ারল্যান্ডে অনুষ্ঠিত মহিলাদের বিশ্বকাপ বাছাইপর্বে অংশ নেয়।

দলের একমাত্র অন্য ওডিআইটি হচ্ছে ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে। এ ট্রফিটি ২০০৫ সালের বিশ্বকাপের বাছাইপর্বের খেলা ছিল। নেদারল্যান্ডসে অনুষ্ঠিত ঐ প্রতিযোগিতাটি বিশ্বকাপ বাছাইপর্বের উদ্বোধনী আসর ছিল। ছয় দলকে নিয়ে ঐ প্রতিযোগিতায় তারা পঞ্চম স্থান দখল করে। কেবলমাত্র জাপানের বিপক্ষে তারা জয়ী হয়েছিল।

আঞ্চলিক প্রতিযোগিতার বাইরে স্কটল্যান্ড দুইটি বড় ধরনের প্রতিযোগিতা ২০০৮ সালের বিশ্বকাপ বাছাইপর্ব ও ২০১৫ সালের বিশ্ব টুয়েন্টি২০ বাছাইপর্বে খেলার যোগ্যতা লাভ করে।

২০১৪ সালে স্কটল্যান্ড মহিলাদের কাউন্টি চ্যাম্পিয়নশীপের দ্বিতীয় বিভাগে খেলার সুযোগ পায়। পুরো মৌসুমে দলটি কেবলমাত্র একটি খেলায় পরাজিত হয়েছিল। ২০১৫ সালের শেষদিকে ওয়াইল্ডক্যাটস থাইল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্বে অংশ নেয়।

## দলীয় সদস্য
ফেব্রুয়ারি, ২০১৭ সালে শ্রীলঙ্কায় অনুষ্ঠিত ২০১৭ সালের মহিলা ক্রিকেট বিশ্বকাপ বাছাইপর্বে অংশগ্রহণের লক্ষ্যে ঘোষিত স্কটল্যান্ড মহিলা দলের সদস্যদের তালিকা নিম্নরূপ:

* আব্বি এইটকেন (অঃ)
* কারি অ্যান্ডারসন (সহঃ অঃ)
* ক্যাথরিন ব্রাইস
* সারাহ ব্রাইস (উইকেট-রক্ষক)
* কির্স্টি গর্ডন
* প্রিয়ানানাজ চ্যাটার্জী
* সামান্থা হাগো
* লর্না জ্যাক (উইকেট-রক্ষক)
* আবতাহা মাকসুদ
* ক্যাটি ম্যাকগিল
* এলিজাবেথ প্রিডল
* অলিভিয়া রাই
* র‌্যাচেল সোলস
* ফিওনা আর্কুহার্ট
* অ্যানিটি ড্রুমন্ড
* লিজ প্রিডল

## তথ্যসূত্র

বিষয়শ্রেণী:স্কটল্যান্ডে ক্রিকেট
বিষয়শ্রেণী:স্কটল্যান্ডের জাতীয় নারী ক্রীড়া দল
বিষয়শ্রেণী:জাতীয় নারী ক্রিকেট দল
বিষয়শ্রেণী:আন্তর্জাতিক ক্রিকেটে স্কটল্যান্ড
বিষয়শ্রেণী:স্কটল্যান্ডে মহিলা ক্রিকেট
বেঙ্গল এয়াট্রোপোলিস প্রোজেক্ট লিমিটেড

**বেঙ্গল এয়ারোট্রোপোলিস প্রোজেক্ট লিমিটেড** হল ভারতের প্রথম বিমাননগরী নির্মাণ সংস্থা।এই সংস্থার সদর দপ্তর পশ্চিমবঙ্গ রাজ্যের কলকাতায় অবস্থিত।এই সংস্থাটি ভারতের প্রথম বোসরকারি গ্রিনফিল্ড বিমানবন্দর নির্মাণ করেছে দুর্গাপুরে।
## প্রকল্প
### অন্ডাল বিমাননগরী
বেঙ্গল এরোট্রোপোলিস প্রোজেক্ট লিমিটেড ও চাঙ্গি ইন্টারন্যাশোনাল গ্রুপ মিলিত ভাবে দুর্গাপুরে একটি বিমাননদরী নির্মাণ করছে।এই বিমাননগরীটি অন্ডাল বিমাননগরী  হিসাবে পরিচিত।বিমাননগরীটি মোট ২১৮৪ একর জমি নিয়ে গড়ে উঠেছে।এখানে বেসরকারি ভাবে কাজী নজরুল ইসলাম আন্তর্জাতিক বিমানবন্দর গড়ে উঠেছে।এটিই ভারতের প্রথম বেসরকারি বিমানবন্দর।বিমানবন্দরটি ৬০০ একর জমি নিয়ে গড়ে উঠেছে।বিমাননগরীর বাকি জমিতে আবাসন ,আইটি হাব ও লজিস্টিক হাব গড়ার কথা রয়েছে।এই বিমাননগরী দুর্গাপুর এর উপকন্ঠেই গড়ে উঠছে।বিমাননগরীটি থেকে দুর্গাপুর ১৫ কিলোমিটার ও আসানসোল ২৫ কিলোমিটার দূরে অবস্থিত।

### লুধীয়ানা বিমাননগরী
বেঙ্গল এরোট্রোপোলিস প্রোজেক্ট লিমিটেড পাঞ্জাবের লুধীয়াধনা শহরে একটি বিমাননগরী নির্মাণের জন্য মৌ স্বাক্ষর করেছে।এই বিমাননগরীটি ৩,৫০০ একর জমিতে নির্মাণ করা হবে।

## তথ্যসূত্র

বিষয়শ্রেণী:ভারতীয় সংস্থা
নাউ অ্যান্ড দেন: ফ্রম কোনি আইল্যান্ড টু হিয়ার

***নাউ অ্যান্ড দেন: ফ্রম কোনি আইল্যান্ড টু হিয়ার*** মার্কিন লেখক জোসেফ হেলার রচিত স্মৃতিকথা। বইটি ১৯৯৮ সালের ফেব্রুয়ারি মাসে প্রথম প্রকাশিত হয়, প্রকাশ করে নফ। বইয়ের প্রথম অর্ধেকে কোনি আইল্যান্ড এ হেলারের শৈশব ও এই স্থানের সম্পর্কে বর্ণনা রয়েছে। হেলার তার বেড়ে ওঠা, তার মা ও সৎভাইদের সাথে তার সম্পর্ক, প্রতিবেশীদের সাথে আমোদ-প্রমোদের মত্ততা, ফুটবল, বিনোদন পার্ক ও নাথান্‌স ফেমাস এর হট ডগের দোকানের কথা উল্লেখ করেছেন।

## সারসংক্ষেপ
হেলার তার লেখার প্রতি আগ্রহের কথা বর্ণনা করেছেন এবং তার প্রাথমিক বিদ্যালয়ের কিছু খাতায় তার লেখার পূর্বাভাস পাওয়া যায়। হাই স্কুলের শেষের দিকে হেলার বিমান বাহিনীতে যোগদানের পূর্বে কিছু চাকরি করেন। এর মধ্যে উল্লেখযোগ্য হল টেলিগ্রাম বার্তা প্রেরক, বীমা কোম্পানির কেরানী, জাহাজ নির্মানকারী কামারের সহকারী।

দ্বিতীয় বিশ্বযুদ্ধ শুরু হলে হেলার মার্কিন যুক্তরাষ্ট্রের সামরিক বিমান বাহিনীতে গোলন্দাজ সৈনিক হিসেবে যোগ দেন। হেলার তার কয়েকজন সহকর্মী এবং কয়েকটি ঘটনার বর্ণনা দেন, যা তার *[[ক্যাচ-টুয়েন্টি টু]]* বইতেও লিপিবদ্ধ হয়েছে।

হেলার তার মিশন সম্পন্ন করার পর চাকরি থেকে অব্যাহতি লাভ করেন। পাঁচ মাসের মধ্যে তিনি প্রথম বিয়ে করেন। তার স্ত্রী তার সাথে কলেজে পড়েন, কিন্তু তার সম্পর্কে আর বেশি কিছু জানা যায় নি। হেলার ইংরেজির অধ্যাপক ও বিজ্ঞাপনের কপিরাইটার হিসেবে কর্মরত থাকাকালীন পূর্ণাঙ্গ বই লেখার প্রাথমিক চেষ্টা করেন।

হেলার তার জীবন সম্পর্কে যেমন বিস্তারিত লিখেন, তার বই সম্পর্কে বিস্তারিত তেমন কিছু লিখেন নি। *[[ক্যাচ-টুয়েন্টি টু]]* ও *[[সামথিং হ্যাপেনড্‌]]* বই সম্পর্কে কিছু বিস্তারিত লিখলেও, *[[পিকচার (উপন্যাস)|পিকচার]]*, *[[গড ন্যুজ (উপন্যাস)|গড ন্যুজ]]* ও *[[গুড অ্যাজ গোল্ড (উপন্যাস)|গুড অ্যাজ গোল্ড]]* সম্পর্কে তেমন কিছু লিখেন নি। তিনি শেষের দিকের পরিচ্ছদে তার মনঃসমীক্ষণ সম্পর্কিত অভিজ্ঞতার কথা উল্লেখ করেন। এই পরিচ্ছদে তিনি তার বাবার মৃত্যুর ব্যাপারে আলোচনা করেন।

## গ্রন্থালোচনা
*[[পাবলিশার উইকলি]]* এই বইয়ের গ্রন্থালোচনায় বলে, হেলারের বই (*ক্যাচ-টুয়েন্টি টু*) সবসময় পড়ার জন্য উপযুক্ত, কিন্তু এই অসম্পূর্ণ স্মৃতিকথা, যার বেশির ভাগ অংশ তার ছেলেবেলা নিয়ে বিবৃত, কিছুটা প্রবঞ্চনামূলক। যদিও বইটি স্পীড ভোজেল ও তার লেখা *[[নো লাফিং ম্যাটার]]* এর অনুবর্তী পর্ব বলে বিবেচিত, তবুও তিনি *ক্যাচ-টুয়েন্টি টু* উপন্যাস লেখার পরবর্তী অংশ বাদ দিয়েছেন। এছাড়া বইয়ের "অন অ্যান্ড অন" ও "অ্যান্ড অন অ্যান্ড অন" পরিচ্ছদ দুটি অসম্পূর্ণ মনে হয়েছে। *[[লস অ্যাঞ্জেলেস টাইমস]]* এ জোনাথান কির্চ্‌স লিখেন, হেলার তার উপন্যাসের মত সেয়ানা এবং দুষ্ট। তিনি *ক্যাচ-টুয়েন্টি টু* উপন্যাসে পাঠক যা জানতে চাচ্ছে তা জানতে না দিয়ে সেই গল্প তার এই স্মৃতিকথার জন্য বাঁচিয়ে রাখেন। এই বইতে তিনি সেই দ্বিতীয় বিশ্বযুদ্ধ চলাকালীন সেই গল্প ও তার শৈশবের গল্প তুলে ধরেন।

## তথ্যসূত্র

বিষয়শ্রেণী:১৯৯৮-এর বই
বিষয়শ্রেণী:জোসেফ হেলারের বই
বিষয়শ্রেণী:দ্বিতীয় বিশ্বযুদ্ধের স্মৃতিকথা
বিষয়শ্রেণী:আলফ্রেড এ নফের বই
নয়ডা-আগ্রা মনোরেল

**নয়ডা-আগ্রা মনোরেল** হল ভারতের রাজধানী দিল্লির উপকন্ঠে অবস্থিত নয়ডা থেক আগ্রা শহরের মধ্যে দ্রুত সংযোগ ঘটানোর একটি প্রস্তাবিত মনোরেল ব্যবস্থা। এটি নির্মাণের প্রস্তাব দিয়েছে উত্তরপ্রদেশ সরকার।নয়ডা আগ্রা মনোরেল যমুনা নদীর তীর বরাবর নির্মাণ করা হবে এবং এই মনোরেল ব্যবস্থা নির্মাণের তত্বাবধায়ক হিসাবে রাখা হয়েছে নয়ডা-গ্রেটার নয়ডা মেট্রো রেল কে।

## রুট
নয়ডা-আগ্রা মনোরেল  ২০০ কিলোমিটার পথ নির্মাণ করা হবে নয়ডা থেকে আগ্রা পর্যন্ত। এই রেল ব্যবস্থা নয়ডার মহামায়া উড়ালপুল থেকে শুরু হয় নাইট সাফারি, বুদ্ধ ইন্টারন্যাশোনাল সার্কিট, মথুরা হয়ে আগ্রা পর্যন্ত যাবে।
## প্রকল্পের অগ্রগতি
**নভেম্বর ২০১৪**: উত্তর প্রদেশের মুখ্যমন্ত্রী অখিলেশ যাদব মনোরেল নির্মাণের জন্য প্রস্তাব রেখেছেন।

## তথ্যসূত্র

বিষয়শ্রেণী:আগ্রার পরিবহন
বিষয়শ্রেণী:নয়ডার পরিবহন
২০১৭ শেখ কামাল আন্তর্জাতিক ক্লাব কাপ

**২০১৭ শেখ কামাল আন্তর্জাতিক ক্লাব কাপ** হচ্ছে শেখ কামাল আন্তর্জাতিক ক্লাব কাপের দ্বিতীয় সংস্করণ, যা বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত একটি আন্তর্জাতিক ক্লাব ফুটবল টুর্নামেন্ট। এটি ১৮ ফেব্রুয়ারি ২০১৭ থেকে ২ মার্চ ২০১৭ পর্যন্ত অনুষ্ঠিত হয়। টুর্নামেন্টটি বাংলাদেশের বন্দর নগরী চট্টগ্রামের এম এ আজিজ স্টেডিয়ামে অনুষ্ঠিত হয়।

ফাইনালে দক্ষিণ কোরিয়ার পোচন সিটিজেনকে ৪-২ গোলে হারিয়ে চ্যাম্পিয়ন হয় মালদ্বীপের টিসি স্পোর্টস।

## অংশগ্রহণকারী দল
এএফসি-র পাঁচটি দেশের আটটি ক্লাব তাদের দলকে  টুর্নামেন্টে অংশ নিতে পাঠিয়েছিল বাংলাদেশ থেকে তিনটি দল, পাশাপাশি দক্ষিণ কোরিয়া, আফগানিস্তান, মালদ্বীপ, কিরগিজস্তান,  নেপাল থেকে একটি করে দল অংশগ্রহণ করে। অংশগ্রহণকারী দলগুলি হল:
*  ঢাকা আবাহনী
*  মানাং মারসায়াংদি ক্লাব
*  শাহেন আসমায়ী এফ.সি.
*  ঢাকা মোহামেডান
*  চট্টগ্রাম আবাহনী
*  এফসি অলগা বিশকেক
*  এফসি পোচন
*  টি.সি. স্পোর্টস ক্লাব

## ড্র
১৩ ফেব্রুয়ারি, ২০১৭ সালে ঢাকার মতিঝিলের বাবুফে ভবনে ড্র অনুষ্ঠিত হয়। অংশগ্রহণকারী আট দলকে দুটি গ্রুপে বিভক্ত করা হয়। প্রতিটি গ্রুপের দুটি দলই সেমিফাইনালে উঠবে।

## মাঠ
চট্টগ্রামের এম এ আজিজ স্টেডিয়ামে টুর্নামেন্টের সব ম্যাচ অনুষ্ঠিত হয়।




## গ্রুপ পর্ব
৮টি দল দুটি গ্রুপে বিভক্ত হয়ে অংশগ্রহণ করে। প্রতিটি গ্রুপের শীর্ষ দুটি দল সেমিফাইনালে খেলে।
### গ্রুপ এ

----

----

### গ্রুপ বি

----

----

## নকআউট পর্ব

### সেমি-ফাইনাল

### ফাইনাল

## বিজয়ী

## গোলদাতা

## তথ্যসূত্র

বিষয়শ্রেণী:২০১৭-এ ঘরোয়া ফুটবল কাপ
বিষয়শ্রেণী:২০১৭-এ বাংলাদেশী ফুটবল
মোহাম্মদ হাফিজ (বীর প্রতীক)

:*একই নামের অন্যান্য ব্যক্তিবর্গের জন্য দেখুন [[মোহাম্মদ হাফিজ]]।*

**মোহাম্মদ হাফিজ** (জন্ম: ২৩ ফেব্রুয়ারি, ১৯৩১ - মৃত্যু: ১৭ ফেব্রুয়ারি, ২০০৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ হাফিজের জন্ম ব্রাহ্মণবাড়িয়া জেলার নবীনগর উপজেলার রতনপুর গ্রামে। তার বাবার নাম মুন্সি রহমতউল্লাহ এবং মায়ের নাম আসাদুন্নেছা বেগম। তার স্ত্রীর নাম আম্বিয়া খাতুন। তার এক ও ছেলে চার মেয়ে।

## কর্মজীবন
পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে চাকরি করতেন মোহাম্মদ হাফিজ । ১৯৭১ সালে রেজিমেন্টের অবস্থান ছিল সৈয়দপুর সেনানিবাসে। তিনি তখন আলফা কোম্পানিতে কর্মরত ছিলেন। মার্চ মাসে তারা ছিলেন দিনাজপুরের পার্বতীপুরে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন জেড ফোর্সের অধীনে।

## মুক্তিযুদ্ধে ভূমিকা
১৯৭১ সালের ২৪ অক্টোবর সিলেট জেলার অন্তর্গত গোয়াইনঘাট এলাকায় ছিল পাকিস্তানি সেনাবাহিনীর শক্ত এক প্রতিরক্ষা অবস্থান। এই প্রতিরক্ষা অবস্থানে আক্রমণ করার জন্য নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট ২৩ অক্টোবর রাতে সেখানে সমবেত হয়। নদীর পূর্বপাড়ে আক্রমণের দায়িত্ব ছিল আলফা কোম্পানির। এই দলে ছিলেন মোহাম্মদ হাফিজ। নেতৃত্বে ছিলেন মঞ্জুর আহমেদ (বীর প্রতীক)। হাফিজ একটি প্লাটুনের নেতৃত্ব দেন। সহযোদ্ধাদের সঙ্গে নিয়ে মোহাম্মদ হাফিজ নিঃশব্দে পৌঁছে যান পাকিস্তান সেনাবাহিনীর প্রতিরক্ষা অবস্থানের কাছে। হঠাৎ পাকিস্তান সেনাবাহিনী আক্রমণ করল। মুক্তিযোদ্ধারা কিছুটা হকচকিত ও বিপর্যস্ত হয়ে পড়লেও মোহাম্মদ হাফিজ সংকটে মনোবল হারালেন না। সহযোদ্ধাদের দ্রুত সংগঠিত করলেন এবং তার সাহসী প্রচেষ্টায় সহযোদ্ধাদের মনোবল বেড়ে গেল। তারা বীরত্বের সঙ্গে পাকিস্তান সেনাবাহিনীর আক্রমণ প্রতিহত করতে থাকলেন। 
সেদিন লেংগুরা গ্রামের দক্ষিণে ব্রিজহেড তৈরির মাধ্যমে সুরমা নদী অতিক্রম করে সেখানে পৌঁছান মুক্তিযোদ্ধারা। কিন্তু পাকিস্তান সেনাবাহিনী তাদের উপস্থিতি টের পেয়ে যায় এবং তারা ভোররাতে তাদের আকস্মিক আক্রমণ করে। এ সময় মোহাম্মদ হাফিজ সাহসের সঙ্গে পরিস্থিতি মোকাবিলা করেন। তুমুল যুদ্ধ চলতে থাকে। দুপুরের পর হেলিকপ্টারযোগে পাকিস্তান সেনাবাহিনীর নতুন দল এসে শক্তি বৃদ্ধি করে। পাকিস্তান সেনাবাহিনীর ফায়ার পাওয়ার ছিল অত্যন্ত বেশি। চরম প্রতিকূল অবস্থার মধ্যে মোহাম্মদ হাফিজ তার দল নিয়ে সাহসের সঙ্গে যুদ্ধ করেন। সন্ধ্যা পর্যন্ত আক্রমণ-পাল্টা আক্রমণ চলে। গোটা এলাকা রক্তক্ষয়ী যুদ্ধক্ষেত্রে পরিণত হয়। কোনো কোনো স্থানে পাকিস্তান সেনাবাহিনীর সঙ্গে মুক্তিযোদ্ধাদের হাতাহাতি যুদ্ধ হয়। যুদ্ধে মুক্তিবাহিনীর ২২ জন শহীদ ও ৩০ জন আহত হন।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহি:সংযোগ

বিষয়শ্রেণী:বীর প্রতীক
বিষয়শ্রেণী:২০০৫-এ মৃত্যু
বিষয়শ্রেণী:১৯৩১-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ব্রাহ্মণবাড়িয়া জেলার ব্যক্তি
শেখ কামাল আন্তর্জাতিক ক্লাব কাপ

**শেখ কামাল আন্তর্জাতিক ক্লাব কাপ** হল বাংলাদেশে অনুষ্ঠিত একটি আন্তর্জাতিক ফুটবল প্রতিযোগিতা। এই প্রতিযোগিতার প্রথম আসর অনুষ্ঠিত হয় ২০১৫ সালে। এই প্রতিযোগিতায় ৮টি ক্লাব অংশ নিয়ে থাকে।

## ইতিহাস
বাংলাদেশ ফুটবল ফেডারেশনের সহযোগিতায় এবং চট্টগ্রাম আবাহনী আয়োজিত আন্তর্জাতিক ক্লাব ফুটবল টুর্নামেন্ট। এটি অক্টোবর ২০, ২০১৫ থেকে অক্টোবর ৩০, ২০১৫ পর্যন্ত অনুষ্ঠিত হয়।

## টুর্নামেন্টের সারাংশ

## তথ্যসূত্র

বিষয়শ্রেণী:বাংলাদেশের ফুটবল প্রতিযোগিতা
বিষয়শ্রেণী:আন্তর্জাতিক ফুটবল প্রতিযোগিতা
বিষয়শ্রেণী:বাংলাদেশের ফুটবল কাপ প্রতিযোগিতা
বিষয়শ্রেণী:শেখ পরিবার
ইসলামি আরবি বিশ্ববিদ্যালয়

থাম্ব|250px|ইসলামি আরবি বিশ্ববিদ্যালয়, ঢাকা, বাংলাদেশ

**ইসলামি আরবি বিশ্ববিদ্যালয়** হলো ২০১৩ সালে ঢাকা জেলায় প্রতিষ্ঠিত বাংলাদেশের একটি সরকারি বিশ্ববিদ্যালয়। এই বিশ্ববিদ্যালয়টি সংক্ষেপে *আরবি বিশ্ববিদ্যালয়* নামেও পরিচিত। এটি বাংলাদেশের অধিভুক্ত প্রথম আরবি বিশ্ববিদ্যালয়। মাদ্রাসা শিক্ষাব্যবস্থার আধুনিকায়ন ও যুগোপযোগী করতে এই বিশ্ববিদ্যালয়টি প্রতিষ্ঠা করা হয়।

## ইতিহাস
২০১৩ সালে শিক্ষামন্ত্রী কর্তৃক ইসলামি *আরবি বিশ্ববিদ্যালয় আইন ২০১৩* বিল আকারে জাতীয় সংসদে উত্থাপিত হয়। অত:পর ২৫ সেপ্টেম্বর ২০১৩ খ্রি. তারিখ জাতীয় সংসদ এ বিল পাসের মাধ্যমে ইসলামি আরবি বিশ্ববিদ্যালয় প্রতিষ্ঠিত হয়।

## শিক্ষাক্রম
কামিল স্তরে চারটি বিভাগ চালু আছে। কামিল হাদীস, কামিল তাফসির, কামিল আদব ও কামিল ফিকহ বিভাগ। ফাযিল (পাশ) স্তরে বিটিআইএস, বিটিএসএস চালু আছে। ২০১০ সালে দেশের ৩১টি মাদ্রাসায় অনার্স (সম্মান) ও ১ বছর মেয়াদি মাস্টার্স প্রোগ্রাম চালু হয়। শুরু থেকেই ৫টি বিষয়ে এই প্রোগ্রাম চালু রয়েছে:

* আল-হাদিস ও ইসলামি শিক্ষা
* আল-কুরআন ও ইসলামি শিক্ষা
* আদ-দাওয়া ও ইসলামি শিক্ষা
* আরবি ভাষা ও সাহিত্য
* ইসলামের ইতিহাস ও সংস্কৃতি

এই অনার্স ছাড়া মাদ্রাসা শিক্ষাব্যবস্থায় ফাযিল (পাস), ফাযিল (স্নাতক) এবং কামিল (স্নাতকোত্তর) শিক্ষা কার্যক্রম যেগুলো এযাবৎ ইসলামী বিশ্ববিদ্যালয় এর অধীনে ছিল, এখন থেকে ইসলামি আরবি বিশ্ববিদ্যালয়ের অধীনে পরিচালিত হবে। তবে সরকারি কারিকুলাম অনুযায়ী না-চলার কারণে দেশের কওমি মাদরাসাগুলো এই বিশ্ববিদ্যালয়ের অধীনে পরিচালিত হবে না।

## উপাচার্যগণ
নিম্নোক্ত ব্যক্তিবর্গ ইসলামি আরবি বিশ্ববিদ্যালয়ের উপাচার্য হিসেবে দায়িত্ব পালন করেন:

## অধিভুক্ত মাদ্রাসা
ইসলামি আরবি বিশ্ববিদ্যালয় অধিভুক্ত ও প্রাথমিক পাঠদানের অনুমতিপ্রাপ্ত মাদরাসা সংক্রান্ত তথ্য :

+ কামিল (স্নাতকোত্তর) ২ বছর (মেয়াদি) মাদরাসা ৩২৩ টি
* কামিল (মাস্টার্স) ১ বছর (মেয়াদি) মাদরাসা ৫১ টি
* কামিল (স্নাতকোত্তর) ২ বছর (মেয়াদি) (প্রাইভেট) ৬৯ টি
* ফাজিল স্নাতক (সম্মান) মাদরাসা ৯২ টি
* ফাযিল স্নাতক (পাস) (প্রাইভেট) মাদরাসা ৭৩ টি
* ফাযিল স্নাতক (পাস) ১৩৭৮ টি

✡ সকল ফাজিল অনার্স এবং কামিল মাদরাসায় ফাজিল পাস কোর্স বিদ্যমান।

এসব শিক্ষাপ্রতিষ্ঠানে ৫ লাখ ৯৮ হাজার ৩১ জন শিক্ষার্থী রয়েছে। এদের মধ্যে এক লাখ ৯৭ হাজার ৩৮৫ ছাত্রী, আর শিক্ষক রয়েছেন ২২ হাজার ৯২১ জন।

## আরও দেখুন
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

## বহিঃসংযোগ
* বাংলাদেশ বিশ্ববিদ্যালয় মঞ্জুরী কমিশনের ওয়েবসাইট


বিষয়শ্রেণী:ঢাকা বিভাগের শিক্ষাপ্রতিষ্ঠান
বিষয়শ্রেণী:বাংলাদেশের সরকারি বিশ্ববিদ্যালয়
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের বিশেষায়িত বিশ্ববিদ্যালয় ও মহাবিদ্যালয়
বিষয়শ্রেণী:ঢাকা জেলার বিশ্ববিদ্যালয়
বিষয়শ্রেণী:বাংলাদেশের ইসলামি বিশ্ববিদ্যালয় ও মহাবিদ্যালয়
বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
হেইলুংচিয়াং

**হেইলুংচিয়াং** ()গণপ্রজাতন্ত্রী চীনের একটি প্রদেশ। এটি চীনের উত্তর-পূর্ব অংশে অবস্থিত। "হেইলুংচিয়াং" কথাটির অর্থ কৃষ্ণ ড্রাগনের নদী। এটি প্রকৃতপক্ষে আমুর নদীর চীনা নাম। চীনা এক-অক্ষরে সংক্ষেপে প্রদেশটিকে **হেই** (黑; ফিনিন: Hēi) নামে ডাকা হয়। মাঞ্চু ভাষাতে অঞ্চলটিকে "সাহালিয়ান উলা" (অর্থাৎ "কৃষ্ণ নদী") নামে ডাকা হয়। হেইলুংচিয়াং প্রদেশের দক্ষিণে আছে চিলিন প্রদেশ এবং পশ্চিমে অন্তর্দেশীয় মঙ্গোলিয়া। উত্তরে ও পূর্বে রাশিয়ার সাথে সীমান্ত আছে। আমুর নদী চীন-রুশ উত্তর সীমান্ত নির্ধারণ করেছে। হেইলুংচিয়াং প্রদেশের চীনের সর্ব-উত্তরস্থিত বিন্দুটি অবস্থিত (আমুর নদীর তীরে মোহে কাউন্টি)। এছাড়া চীনের সর্ব-পূর্বের বিন্দুটিও এই প্রদেশেই অবস্থিত (আমুর নদী ও উস্সু‌রি নদীর সঙ্গমস্থল)।

## অর্থনীতি
জিডিপি বিচারে এই রাজ্য চীনের পিছিয়ে পরা রাজ্যগুলোর একটি যার জিডিপি মান ভারতের পশ্চিমবঙ্গ রাজ্যের সমতুল্য। এই রাজ্যে চীনের বৃহত্তম তৈল ক্ষেত্র **ডাকিঙ তেলক্ষেত্র** অবস্থিত , যা দৈনিক ৮০০,০০০ ব্যারেল তেল উৎপাদন করে। 

রাষ্ট্যায়ত্ত **হারবিন উড়োজাহাজ শিল্প গোষ্ঠী** এখানে অবস্থিত। এখানে ব্রাজিলীয় **এম্ব্রের লিগেসি ৬৫০** বাণিজ্য জেটবিমান , হারবিন সামরিক হেলিকপ্টার প্রস্তুত করা হয়। 

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
বিষয়শ্রেণী:১৯৫৪-এ প্রতিষ্ঠিত রাষ্ট্র ও অঞ্চল
বিষয়শ্রেণী:মাঞ্চুরিয়া
পাইকিয়াসোথি সারাভানামুত্তু স্টেডিয়াম

**পাইকিয়াসোথি সারাভানামুত্তু স্টেডিয়াম**, **কলম্বো ওভাল** বা **পি. সারা** বা শুধুই **পিএসএস** (, ) শ্রীলঙ্কার কলম্বোয় অবস্থিত বহু-ব্যবহারের উপযোগী স্টেডিয়াম। বর্তমানে এখানে অধিকাংশ সময়ই ক্রিকেট খেলার জন্য ব্যবহার করা হয়। এর আসন সংখ্যা ১৫,০০০ এবং ১৯৮২ সালে প্রথমবারের মতো টেস্ট খেলা অনুষ্ঠিত হয়। ১৯৪৫ সালে **কলম্বো ওভাল** নামে এ স্টেডিয়ামটি প্রতিষ্ঠা করা হয়। পরবর্তীতে ১৯৭৭ সালে সাবেক সরকারী কর্মকর্তা ও শ্রীলঙ্কা ক্রিকেট কন্ট্রোল বোর্ডের প্রথম সভাপতি পাইকিয়াসোথি সারাভানামুত্তু’র নামানুসারে এ স্টেডিয়ামের পুণঃনামকরণ হয়েছে।

## ইতিহাস
১৯৮২ সালে সফরকারী ইংল্যান্ডের বিপক্ষে শ্রীলঙ্কার টেস্ট ক্রিকেটের ইতিহাসে উদ্বোধনী টেস্ট আয়োজনের সুযোগ পায় পি. সারাভানামুত্তু স্টেডিয়াম। ৩ নভেম্বর, ১৯৮৪ তারিখে সফরকারী নিউজিল্যান্ডের বিপক্ষে অরবিন্দ ডি সিলভা অপরাজিত ৫০* রানসহ ২ ক্যাচ নেন ও ম্যান অব দ্য ম্যাচের পুরস্কার পান। এরফলে তার এ প্রচেষ্টা শ্রীলঙ্কার জন্য এ মাঠে গুরুত্ব বৃদ্ধিতে অসম্ভব ভূমিকা রাখে। ১৯৮৫ সালে সফরকারী ভারতের বিপক্ষে এ মাঠে শ্রীলঙ্কা তাদের প্রথম টেস্ট জয় করে। তুলনামূলকভাবে এটি ছোট মাঠ। অর্ধেকই নিচু স্তরের স্ট্যান্ড ও অর্ধেক ঘাসে পূর্ণ। ১৯৪৮ সালে ইংল্যান্ড যাবার প্রাক্কালে অস্ট্রেলিয়া দলকে নিয়ে ডন ব্র্যাডম্যান এ মাঠে খেলেন। ১৯৯৪ সাল পর্যন্ত এখানে নিয়মিতভাবে আন্তর্জাতিক খেলা হতো। কিন্তু পরবর্তী আট বছর কোন খেলাই হয়নি। ২০০২ সালে অস্ট্রেলিয়া বনাম পাকিস্তানের মধ্যকার টেস্ট সিরিজে নিরপেক্ষ মাঠ হিসেবে ব্যবহৃত হয়। ২২ অক্টোবর, ২০১৫ তারিখে সর্বশেষ টেস্ট অনুষ্ঠিত হয়। এতে সফরকারী ওয়েস্ট ইন্ডিজের বিপক্ষে শ্রীলঙ্কা দল জয়ী হয়। এ পর্যন্ত এখানে ১৫টি টেস্ট খেলা, ১২টি একদিনের আন্তর্জাতিক ও একটি টি২০ অনুষ্ঠিত হয়েছে।

এ মাঠে সর্বোচ্চ অপরাজিত ২৭৪* রান তুলেন স্টিফেন ফ্লেমিং। ২০০২ সালে শেন ওয়ার্ন পাকিস্তানের বিপক্ষে ৭/৯৪ বোলিং পরিসংখ্যান দাঁড় করান যা এ মাঠে সেরা বোলিং।

## ব্যবহার
তামিল ইউনিয়ন ক্রিকেট ও অ্যাথলেটিক ক্লাবের প্রধান অনুশীলনী মাঠ এটি। শ্রীলঙ্কার গ্রীষ্মকালীন টেস্ট সময়সূচী অনুযায়ী প্রতি বছরই একটি টেস্ট খেলা পি. সারা ওভালে আয়োজিত হয়। তবে, ২০১১ সালে শ্রীলঙ্কা বনাম অস্ট্রেলিয়ার মধ্যকার টেস্ট খেলা পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত হলে এ মর্যাদা থেকে বঞ্চিত হয় স্টেডিয়ামটি। বহু-ব্যবহারের ক্রীড়া কর্মকাণ্ড পরিচালনার জন্যে এখানে একটি সাঁতার কমপ্লেক্স ও ব্যাডমিন্টন মাঠ রয়েছে।

## তথ্যসূত্র

## আরও দেখুন
* অরবিন্দ ডি সিলভা
* টেস্ট ক্রিকেট মাঠের তালিকা
* বাংলাদেশ ও শ্রীলঙ্কার মধ্যকার টেস্ট ম্যাচের তালিকা

## বহিঃসংযোগ

* Cricinfo profile on P. Sara

বিষয়শ্রেণী:শ্রীলঙ্কার স্টেডিয়াম
বিষয়শ্রেণী:শ্রীলঙ্কায় টেস্ট ক্রিকেট মাঠ
বিষয়শ্রেণী:শ্রীলঙ্কায় বহু-উদ্দেশ্যে ব্যবহৃত স্টেডিয়াম
বিষয়শ্রেণী:কলম্বোর ক্রিকেট মাঠ
বিষয়শ্রেণী:১৯৪৫-এ প্রতিষ্ঠিত
বিষয়শ্রেণী:শ্রীলঙ্কার ক্রিকেট মাঠ
আফতাব আহমাদ রহমানী

**ড. আফতাব আহমাদ রহমানী** (১৯২৬-১৯৮৪) ছিলেন ব্যুৎপত্তির অধিকারী বাংলাদেশের অন্যতম শ্রেষ্ঠ আরবী ভাষা পণ্ডিত, ইসলামি গবেষক ও লেখক। তিনি রাজশাহী বিশ্ববিদ্যালয়ের ভাষা বিভাগ (১৯৬২) এবং আরবী বিভাগের (১৯৭৮) প্রতিষ্ঠাতা সভাপতি ছিলেন। তিনি বাংলাদেশ জমঈয়তে আহলে হাদীস-এর কেন্দ্রীয় সহ-সভাপতি ও ঢাকা থেকে প্রকাশিত মাসিক ‘তর্জুমানুল হাদীছ’ পত্রিকার সম্পাদক ছিলেন।

## জন্ম ও শৈশব
আফতাব আহমাদ রহমানী দিনাজপুর জেলার বিরল উপজেলার মুরাদপুর গ্রামে এক সম্ভ্রান্ত পরিবারে জন্মগ্রহণ করেন ১৯২৬ সালে। তাঁর প্রকৃত জন্ম সাল ১৯২৫ বলে উল্লেখ করেছেন তাঁর চাচাতো ভাই মেহরাব আলী,যিনি নিজেও ছিলেন একজন ইতিহাসবিদ। তাঁর পিতার নাম মৌলভী মুহাম্মাদ ওমর মোল্লা।

## শিক্ষা জীবন
গ্রামেই তাঁর শিক্ষার হাতেখড়ি ।দেশে দরসে নিযামীর পাঠ গ্রহণ করে তিনি উচ্চ শিক্ষার্থে ১৯৩৯ সালের শেষের দিকে ‘জামে‘আ নাযীর হুসাইন’ (ফাটক হাবাশ খাঁ, দিল্লী) মাদরাসায় ভর্তি হন। এখানে এক বছর তিনি মিশকাতুল মাসাবীহ, শরহে জামী, সাব‘আ মু‘আল্লাকা প্রভৃতি অধ্যয়ন করেন।তিনি ১৯৪৪ সালে দারুল হাদীছ রহমানিয়া, দিল্লী থেকে ফারেগ হন। এখানে ওবায়দুল্লাহ মুবারকপুরী সহ অন্যান্য শিক্ষকদের কাছে বিভিন্ন বিষয় অধ্যয়ন করেন।অতঃপর ১৯৪৬ সালে তিনি পাঞ্জাব বিশ্ববিদ্যালয়ে ভর্তি হয়ে MOL (Master in Oriental Languages) -এ পড়েন।১৯৪৭ থেকে ১৯৪৯ এই দুই বছর তিনি দিনাজপুর উচ্চ মাদ্রাসাতে পড়াশোনা করেন এবং East Bengal Secondary Education Board (EBSEB) এর অধীনে থেকে ম্যাট্রিকুলেশন সম্পন্ন করেন।তিনি এতে প্রথম বিভাগে মেধা তালিকায় তৃতীয় স্থান অর্জন করেন। অতঃপর ১৯৫১ সালে সিরাজগঞ্জ ইসলামিক ইন্টারমেডিয়েট কলেজ থেকে আই.এ পরীক্ষায় ডিস্টিংশনসহ প্রথম বিভাগে প্রথম স্থান অর্জন করেন। ১৯৫৫ সালে ঢাকা বিশ্ববিদ্যালয় থেকে বি.এ সম্মান পরীক্ষায় আরবী বিভাগ থেকে স্বর্ণ পদকে ভূষিত হয়ে উত্তীর্ন হন। অতঃপর ১৯৫৬ সালে এম.এ পরীক্ষায় প্রথম শ্রেণীতে প্রথম স্থান অধিকার করেন।

তিনি "Hafiz Ibn Hajar al-Asqalani and His Contribution to Hadith Literature" বিষয়ে রাজশাহী বিশ্ববিদ্যালয় থেকে ১৯৬৮ সালে পিএইচ.ডি ডিগ্রী লাভ করেন।১৯৭০ সালে কেমব্রিজ বিশ্ববিদ্যালয়, লন্ডন থেকে আরেকটি পিএইচ.ডি ডিগ্রী অর্জন করেন। তাঁর পিএইচ.ডি থিসিসটির শিরোনাম ছিল, The life and works of Ibn Hajar al-Asqalani : accompanied by a critical edition of certain sections of Al-Sakhawi's Al-Jawahir wa Al-Durar। তাঁর পিএইচ.ডির তত্ত্বাবধায়ক ছিলেন প্রখ্যাত প্রাচ্যবিদ প্রফেসর এ.জে আরবেরী(A. J. Arberry)।
## লেখনী
"The Life and Works of Ibn Hajar Al-Asqalani" নামে তিনি গ্রন্থ লিখেছেন।মূলত এটি তাঁর ক্যামব্রিজ বিশ্ববিদ্যালয়ের পিএইচডি থিসিস এর অংশ।গ্রন্থটি ইসলামি ফাউন্ডেশন বাংলাদেশ কর্তৃক ২০০০ সালে প্রকাশিত হয়।ইবনে হাজার আসকালানী(রহ.) এর জীবনীর উপর এটি একটি উচ্চাঙ্গের গ্রন্থ।যা বিদ্বান মহলে সমাদৃত ও গৃহত।বইটির উপর পরবর্তীতে অনেক গবেষকই নির্ভর করেছেন সোর্স হিসেবে।  বইটির পৃষ্ঠা সংখ্যা ৩৫৮।

## মৃত্যু
তিনি ১৯৮৪ সালের ২১ এপ্রিল শনিবার ভোর ৫-টায় বিনোদপুরস্থ নিজ বাসভবনে ইন্তেকাল করেন।

## তথ্যসূত্র

বিষয়শ্রেণী:বাংলাদেশের ইসলামি চিন্তাবিদ
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:দিনাজপুর জেলার ব্যক্তি
বিষয়শ্রেণী:আহলে হাদিস ব্যক্তি
বিষয়শ্রেণী:আছারি ব্যক্তিত্ব
বিষয়শ্রেণী:ইসলামি পণ্ডিত
বিষয়শ্রেণী:বাংলাদেশী লেখক
বিষয়শ্রেণী:১৯২৬-এ জন্ম
বিষয়শ্রেণী:১৯৮৪-এ মৃত্যু
২০১৭ রোলবল বিশ্বকাপ

**২০১৭ রোল বল বিশ্বকাপ** (অফিসিয়ালি **৪র্থ রোল বল বিশ্বকাপ** নামে পরিচিত) হল আন্তর্জাতিক রোলবল ফেডারেশন কর্তৃক আয়োজিত আন্তর্জাতিক ক্রীড়া প্রতিযোগিতা রোলবল বিশ্বকাপের ৪র্থ আয়োজন যা ২০১৭ সালের ১৭ - ২৩ ফেব্রুয়ারি বাংলাদেশের রাজধানী ঢাকায় অনুষ্ঠিত হয়েছিল। এটি বাংলাদেশে অনুষ্ঠিত প্রথম রোলবল বিশ্বকাপ। এর আগের তিনটি আসরের দুটি (২০১১ ও ২০১৫) ভারতে এবং একটি (২০১৩) কেনিয়াতে অনুষ্ঠিত হয়েছিল। খেলার উদ্বোধন করেন বাংলাদেশের পরিকল্পনা মন্ত্রী আ হ ম মুস্তফা কামাল।

## মাঠ
জাতীয় রোলার স্কেটিং স্টেডিয়াম রোলবল বিশ্বকাপের মূল ভেন্যু. এই ভেন্যুতে সেমি ফাইনাল ও ফাইনাল অনুষ্ঠিত হয়। পাশাপাশি খেলা হয়েছে শহীদ ক্যাপ্টেন (অব.) মনসুর আলী জাতীয় হ্যান্ডবল স্টেডিয়াম ও মিরপুর শহীদ সোহরাওয়ার্দী ইনডোর স্টেডিয়ামে।


## পুরুষদের খেলা

### গ্রুপ পর্ব
### নকআউট পর্ব

### ফাইনাল

## মহিলাদের খেলা

### গ্রুপ পর্ব
### নকআউট পর্ব

### ফাইনাল

## তথ্যসূত্র

## বহিঃসংযোগ
*
*http://www.tournamentsoftware.com/sport/tournament.aspx?id=DB99236F-4D09-4904-9E55-B5484F16FD48

বিষয়শ্রেণী:রোলবল বিশ্বকাপ
বিষয়শ্রেণী:স্বাগতিক বাংলাদেশে আন্তর্জাতিক ক্রীড়া প্রতিযোগিতা
বিষয়শ্রেণী:রোলবল
চামতি নদী

**চামতি নদী** বাংলাদেশের উত্তর-পূর্বাঞ্চলের সুনামগঞ্জ ও কিশোরগঞ্জ জেলার একটি নদী। নদীটির দৈর্ঘ্য ৫৯ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চামতি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৭।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:দিরাই উপজেলা
বিষয়শ্রেণী:শাল্লা উপজেলা
বিষয়শ্রেণী:ইটনা উপজেলা
বিষয়শ্রেণী:কিশোরগঞ্জ জেলার নদী
ভারতের বিমানবন্দরের তালিকা

এই তালিকায় ভারতীয় বিমানবন্দর কর্তৃপক্ষ (AAI) দ্বারা স্বীকৃত ভারতের বিমানবন্দরগুলি অন্তর্ভুক্ত রয়েছে।
২০২৩ সালের হিসাব অনুসারে ভারতে ৩৩টি আন্তর্জাতিক বিমানবন্দর, ১১টি কাস্টমস বিমানবন্দর এবং ১০৭টি জাতীয় বিমানবন্দর, অন্যান্য বেসরকারি এবং বেসামরিক ছিটমহল ও হেলিপোর্ট বর্তমান। 

## শ্রেণীবিভাগ
এই তালিকায় নিম্নলিখিত তথ্য রয়েছে:
#**'পরিবেশিত এলাকা''</u> – বিমানবন্দরটি যেখানে অবস্থিত সেই শহর বা শহর
#<u>**আইএটিএ**</u> – [[আন্তর্জাতিক বিমান পরিবহন সংস্থা]] কর্তৃক নির্ধারিত তিন অক্ষরের [[আইএটিএ বিমানবন্দর কোড|বিমানবন্দর কোড]] 
#<u>**আইসিএও**</u> – [[আন্তর্জাতিক বেসামরিক বিমান চলাচল সংস্থা]] কর্তৃক নির্ধারিত চার অক্ষরের [[আইসিএও বিমানবন্দর কোড|বিমানবন্দর কোড]]। ভারতের জন্য আইসিএও কোডগুলি  শুরু হয়:
##''VAXX'': West Zone - <u>Mumbai</u> Centre
##''VEXX'': East Zone - <u>Kolkata</u> Centre
##''VIXX'': North Zone - <u>Delhi</u> Centre
##''VOXX'': South Zone - <u>Chennai</u> Centre
#<u>**'কার্যক্ষম**</u> – বিমানবন্দরের কার্যকরী অবস্থা
#<u>**'মালিকানাধীন/পরিচালিত**'</u> – বিমানবন্দরের মালিকানাধীন বা পরিচালনাকারী কর্তৃপক্ষ
#<u>**'বিমানবন্দরের ধরণ''' – ভারতের বিমানবন্দর কর্তৃপক্ষ কর্তৃক ব্যবহৃত পরিভাষা অনুসারে বিমানবন্দরের ধরণ নীচে তালিকাভুক্ত:

## পরিচালক
মূলত ভারতীয় বিমানবন্দর কর্তৃপক্ষ বিমানবন্দরগুলো পরিচালনা করলেও কিছু প্রধান বিমানবন্দর বেসরকারি মালিকানাধীন রয়েছে।
ভারতের সবচেযে বড় বিমানবন্দরগুলির মধো একটি হলো দিল্লির ইন্দিরা গান্ধী আন্তর্জাতিক বিমানবন্দর।
## রাজ্য অনুসারে তালিকা

রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে।

### [[আন্দামান ও নিকোবর দ্বীপপুঞ্জ]]

### [[অন্ধ্রপ্রদেশ]]

### [[অরুণাচল প্রদেশ]]

### [[আসাম]]

### [[বিহার]]

### [[চন্ডীগড়]]

### [[দমন ও দিউ]]

### [[দিল্লি]]

### [[ছত্তীসগঢ়]]

### [[গোয়া]]

### [[গুজরাত]]

### [[হরিয়ানা]]

### [[হিমাচল প্রদেশ]]

### [[ঝাড়খণ্ড]]

### [[কর্ণাটক]]

### [[কেরল]]

### [[লক্ষদ্বীপ]]

### [[মধ্যপ্রদেশ]]

### [[মহারাষ্ট্র]]

### [[মণিপুর]]

### [[মেঘালয়]]

### [[মিজোরাম]]

### [[নাগাল্যান্ড]]

### [[ওড়িশা]]

### [[পুদুচেরি]]

### [[পাঞ্জাব, ভারত|পাঞ্জাব]]

### [[রাজস্থান]]

### [[সিকিম]]

### [[তামিলনাড়ু]]

### [[তেলেঙ্গানা]]

### [[ত্রিপুরা]]

### [[উত্তরপ্রদেশ]]

### [[উত্তরাখণ্ড]]

### [[পশ্চিমবঙ্গ]]

## কেন্দ্রশাসিত অঞ্চল অনুসারে বিমানবন্দর

### [[জম্মু ও কাশ্মীর (কেন্দ্রশাসিত অঞ্চল)|জম্মু ও কাশ্মীর]]

## আরও দেখুন

* মালদ্বীপের বিমানবন্দরের তালিকা

## তথ্যসূত্র

* 
* Airports Authority of India website: AirportsIndia.org.in or AAI.aero
* 
*  - includes IATA codes
* Great Circle Mapper - IATA and ICAO codes
* List of Indian Air Force Stations at GlobalSecurity.org




বিষয়শ্রেণী:ভারতের বিমানবন্দর
বিষয়শ্রেণী:দেশ অনুযায়ী বিমানবন্দরের তালিকা
সুষমা দাস

**সুষমা দাশ** (১ মে ১৯৩০ - ২৬ মার্চ ২০২৫) ছিলেন একজন বাংলাদেশি লোকসঙ্গীত শিল্পী। তিনি ২০১৭ সালে সংগীতে বিশেষ অবদানের জন্য বাংলাদেশ সরকার কর্তৃক একুশে পদকে ভূষিত হন।

## প্রাথমিক জীবন
বাংলা লোকসংগীতের অন্যতম প্রধান শিল্পী, প্রাচীন লোকগানের চাক্ষুস স্বাক্ষী,সুললিত কন্ঠের অধিকারী একুশে পদকপ্রাপ্ত প্রবীণ লোকসংগীত শিল্পী শ্রীমতি সুষমা দাশ ১৩৩৬ বাংলা মোতাবেক ১৯৩০ খ্রীষ্টাব্দে সিলেট বিভাগের সুনামগঞ্জ জেলার দিরাই উপজেলার শাল্লা থানার পুটকা গ্রামে জন্মগ্রহণ করেন। তাঁর পিতা প্রখ্যাত লোককবি রসিকলাল দাশ মাতা সংগীত রচয়িতা দিব্যময়ী দাশ। ছয় ভাই বোনের মধ্যে সুষমা দাশ সবার বড়।তাঁর আপন ছোট ভাই একুশে পদকপ্রাপ্ত প্রয়াত পণ্ডিত রাম কানাই দাশ।
## শিক্ষাজীবন

## কর্মজীবন
কর্মজীবনে তিনি যেমন একজন প্রখ্যাত লোকসংগীত শিল্পী,বাংলাদেশ বেতারের তালিকাভুক্ত শিল্পী ঠিক তেমনি সফল গৃহিণী।প্রাচীন লোককবিদের  প্রায় ২ হাজারের অধিক গান তাঁর সংগ্রহে আছে তবে তা কোন ডায়রী বা বইয়ে লিপিবদ্ধ না সব গানই মনের ডায়রিতে লিপিবদ্ধ।

## রচনা
তাঁর গাওয়া প্রাচীন ২২৯টি গান, জীবনী, স্বাক্ষাৎকার নিয়ে আজিমুল রাজা চৌধুরী 'সুষমা দাশ ও প্রাচীন লোকগীতি' নামে একটি বই ২০২০ সালের মার্চে প্রকাশ করেন। এটিই তাঁকে এবং তাঁর গান নিয়ে রচিত প্রথম বই। প্রাচীন প্রায় লোকবিদের গান করেছেন সুষমা দাশ। যেমন সৈয়দ শাহনূর, শিতালং ফকির,দ্বীন ভবানন্দ, কালা শাহ, লালন সাই, আরকুম শাহ, হাসন রাজা, রাধা রমন, মদনমোহন, উকিল মুন্সী, জালাল খাঁ, দ্বীনহীন, অধরচান, রামজয় সরকার, শ্যামসুন্দর, দুর্গাপ্রসাদ, রসিক লাল দাশ, কামাল পাশা, দুর্বিন শাহ, শাহ আবদুল করিম, গিয়াস উদ্দিন প্রমুখ।

প্রায় ২ হাজারের অধিক লোকগান মুখস্থ সুষমা দাশের। কোন বই বা পান্ডুলিপির সাহায্য ছাড়াই তিনি ৯০ বছর বয়সেও শুদ্ধ বাণীতে গান পরিবেশন করে তাকেন। তিনি নিজেও কয়েকটি গান লিখেছেন তবে সেগুলো সংখ্যায় কম।

তিনি সাধারণত যে ধারার গান গেয়ে তাকেন তা হলো পল্লীগান, কবিগান, লোকগান, হোরিগান, ঘাটুগান, ধামাইল, সূর্যব্রত, পালাগান, কীর্তন, মনসা, গোষ্ঠলীলা, সুবল মিলন, বাউলা, ভাটিয়ালী, পীর মুর্শিদি ইত্যাদি।

## ব্যক্তিজীবন
পারিবারিক জীবনে সুষমা দাস চার ছেলে ও দুই মেয়ের জননী।
## পুরস্কার ও সম্মাননা
সংগীতে বিশেষ অবদানের জন্য তিনি ২০১৭ সালে একুশে পদক লাভ করেন। এছাড়া তিনি অসংখ্যা পুরস্কারে ভূষিত হন
* কলকাতা  'বাউল ফকির উৎসব' সম্মাননা ১৪১৭ বাংলা। 
* জেলা শিল্পকলা একাডেমী গুণীজন সম্মাননা ২০১৫
* রাধা রমণ উৎসব সংবর্ধনা ২০১৭
* রবীন্দ্র পদক ২০১৯

## আরও দেখুন
* ২০১৭-এর একুশে পদক বিজয়ীগণ।

## তথ্যসূত্র

বিষয়শ্রেণী:১৯৩০-এ জন্ম
বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী সাংবাদিক
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী লোকশিল্পী
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:২০শ শতাব্দীর হিন্দু
বিষয়শ্রেণী:বাংলাদেশী হিন্দু
বিষয়শ্রেণী:একুশে পদক বিজয়ী
বিষয়শ্রেণী:২০শ শতাব্দীর বাংলাদেশী গায়িকা
সৈয়দ আবদুল্লাহ খালিদ

[right|thumb|সৈয়দ আবদুল্লাহ খালিদের ভাস্কর্য [অপরাজেয় বাংলা। ঢাকা বিশ্ববিদ্যালয়ের কলা ভবনের সামনে অবস্থিত।]]

right|thumb|সৈয়দ আবদুল্লাহ খালিদের নকশায় কেন্দ্রীয় শহীদ মিনার,চট্টগ্রাম বিশ্ববিদ্যালয়

**সৈয়দ আবদুল্লাহ খালিদ** (জন্ম: অজানা - মৃত্যু: ২০ মে ২০১৭) ছিলেন বাংলাদেশের একজন স্বনামখ্যাত ভাস্কর ও চিত্রশিল্পী। তিনি ঢাকা বিশ্ববিদ্যালয়ে অবস্থিত অপরাজেয় বাংলা স্থাপনার ভাস্কর হিসেবে বিশেষভাবে প্রসিদ্ধ। শিল্পকলা ও ভাস্কর্যে গৌরবজনক অবদানের স্বীকৃতিস্বরূপ তিনি ২০১৪ সালে শিল্পকলা পদক এবং ২০১৭ সালে বাংলাদেশ সরকার কর্তৃক একুশে পদকে ভূষিত হন।

## প্রাথমিক জীবন
আব্দুল্লাহ খালিদ ১৯৬১ সালে পুরান ঢাকার নবাবপুর সরকারি উচ্চ বিদ্যালয় থেকে মেট্রিকুলেশন পাস করেন  আব্দুল্লাহ খালিদ বাংলাদেশের সিলেট জেলায় জন্মগ্রহণ করেন। তিনি ১৯৬৯ সালে তৎকালীন ইস্ট পাকিস্তান কলেজ অফ আর্টস অ্যান্ড ক্রাফ্‌টস (বর্তমান চারুকলা অনুষদ, ঢাকা বিশ্ববিদ্যালয়) থেকে চিত্রাঙ্কন বিষয়ে স্নাতক এবং পরে ১৯৭৪ সালে চট্টগ্রাম বিশ্ববিদ্যালয় থেকে চিত্রাঙ্কন ও ভাস্কর্য বিষয়ে স্নাতকোত্তর ডিগ্রি অর্জন করেন।

## কর্মজীবন
আব্দুল্লাহ খালিদ তার কর্মজীবন শুরু করেন চট্টগ্রাম বিশ্ববিদ্যালয়ে ভাস্কর্য বিভাগে শিক্ষকতা দিয়ে। ১৯৭২ সালে সেখানকার প্রভাষক থাকাকালীন সময়ে ঢাকা বিশ্ববিদ্যালয়ের ডাকসুর উদ্যোগে কলা ভবনের সামনে নির্মিতব্য বাংলাদেশের মুক্তিযুদ্ধের স্মারক অপরাজেয় বাংলার নির্মাণের দায়িত্ব পান। তিনি ১৯৭৩ সালে ভাস্কর্যটির নির্মাণ কাজ শুরু করেন এবং ১৯৭৯ সালে ১৬ ডিসেম্বর নির্মাণ কাজ শেষ করার পর স্থাপনাটির উদ্বোধন করা হয়। তিনি ১৯৭৪ সালে বাংলাদেশ টেলিভিশন কেন্দ্রের সামনে অবস্থিত মুরাল আবহমান বাংলা, ১৯৮৯ সালে চাঁদপুর জেলায় অবস্থিত অঙ্গীকার স্মৃতিসৌধ এবং ১৯৯৫-১৯৯৬ সালে বাংলাদেশ ব্যাংক প্রধান দপ্তরের সামনে অবস্থিত টেরাকোটার ভাস্কর্য নির্মাণ করেন। এছাড়া তার আরো কিছু উল্লেখযোগ্য কাজ হল অঙ্কুর, ডলফিন এবং মা ও শিশু।

তিনি ২০১২ সাল পর্যন্ত চট্টগ্রাম বিশ্ববিদ্যালয়ে শিক্ষক হিসেবে কর্মরত ছিলেন এবং মৃত্যুর পূর্ব পর্যন্ত আবদুল্লাহ খালিদ ঢাকা বিশ্ববিদ্যালয়ের চারুকলা অনুষদের ভাস্কর্য বিভাগের অধ্যাপক ছিলেন।

## মৃত্যু
সৈয়দ আবদুল্লাহ খালিদ দীর্ঘদিন ধরে ডায়াবেটিস ও শ্বাসকষ্টজনিত রোগে আক্রান্ত ছিলেন। ২০১৭ সালের ২০ মে রাত ১১টা ৪৫ মিনিটে চিকিৎসাধীন অবস্থায় ঢাকার বারডেম হাসপাতালে ৭৫ বছর বয়সে মৃত্যুবরণ করেন।

## পুরস্কার ও সম্মাননা
* শিল্পকলায় **[[একুশে পদক]]**, ২০১৭
* শিল্পকলায় **বাংলা দর্পন সম্মাননা**, ২০১৬
* **শিল্পকলা পদক**, ২০১৪

## আরও দেখুন
* ২০১৭-এর একুশে পদক বিজয়ীগণ।

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:ভাস্কর
বিষয়শ্রেণী:বাংলাদেশী ভাস্কর
বিষয়শ্রেণী:চিত্রশিল্পী
বিষয়শ্রেণী:বাংলাদেশী পুরুষ চিত্রশিল্পী
বিষয়শ্রেণী:সিলেট জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:শিল্পকলা পদক বিজয়ী
বিষয়শ্রেণী:১৯৪২-এ জন্ম
বিষয়শ্রেণী:বাংলাদেশী চিত্রশিল্পী
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:একুশে পদক বিজয়ী
বিষয়শ্রেণী:সিলেট বিভাগের ব্যক্তি
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
বিষয়শ্রেণী:নবাবপুর সরকারি উচ্চ বিদ্যালয়ের প্রাক্তন শিক্ষার্থী
খ্রিষ্ট (উপাধি)

**খ্রিষ্ট** (. From , via ; calqued from  or , from  or . Alternatively (*Messiah* or *Messias*): , from  (alternative to ), from the same Semitic word.}} (; ) ধারণাটি ইহুদিধর্মের মশীহ ধারণা থেকে খ্রিষ্টধর্মে উৎপত্তিলাভ করেছে। খ্রিষ্টানরা বিশ্বাস করে যে যীশু হলেন হিব্রু বাইবেল ও খ্রিষ্টীয় পুরাতন নিয়মে ভবিষ্যদ্বাণীকৃত মসিহ বা ত্রাণকর্তা। যদিও উভয় ধর্মেই মসিহের ধারণাবলি সাদৃশ্যপূর্ণ, অধিকাংশ ক্ষেত্রে সেগুলো ১ম শতাব্দীতে প্রারম্ভিক খ্রিষ্টধর্ম ও ইহুদিধর্মের বিচ্ছেদের ফলে একে অন্যের থেকে আলাদা। *খ্রিষ্ট*, যা খ্রিষ্টানদের দ্বারা নাম ও উপাধি দুই অর্থেই ব্যবহৃত হয়, হল যীশুর সমার্থক। এটি পরিবর্তিতভাবে *খ্রিষ্ট যীশু* এবং শুধু *যীশু* হিসেবে উপাধি অর্থেও ব্যবহৃত হয়। নতুন নিয়মের প্রাচীনতম পুস্তক পৌলীয় পত্রসমূহে যীশুকে প্রায়শই *খ্রিষ্ট যীশু* বা *খ্রিষ্ট* বলে উল্লেখ করা হয়েছে।

যদিও যীশুর প্রকৃত শিষ্যরা তাঁকে যিহূদী মসিহ বলে বিশ্বাস করতেন, প্রেরিত পিতরের স্বীকারোক্তিতে যীশুকে *[[নাসরৎ|নাসরতীয়]] যীশু* বা *যোষেফপুত্র যীশু* বলে অবিহিত করা হয়েছে। যীশুকে *যীশুখ্রিষ্ট* (অর্থাৎ *খ্রিষ্ট যীশু*, *মশীহ যীশু* বা *উদ্বর্তিত যীশু*) বলে ডাকার রীতি পরবর্তী যুগের খ্রিষ্টানেরা চালু করে যারা বিশ্বাস করে যে তাঁর ক্রুশারোহণ ও পুনরুত্থান পুরাতন নিয়মের মসিহ সংক্রান্ত ভবিষ্যদ্বাণীকে পরিপূর্ণ করে।

## ব্যবহার
ইংরাজি ও অধিকাংশ ইউরোপীয় ভাষায় খ্রিস্ট [Christ] শব্দটি বহুল ব্যবহৃত। ইংরাজী-ভাষিকরা এখন খ্রিস্ট শব্দটির ব্যবহার প্রায় একটি নামের মত বা যিশু খ্রিস্ট নামের অংশের মত করেন, কিন্তু এটি প্রকৃ্তপক্ষে একটি উপাধি[মসিহা]। খ্রিস্ট যিশু রূপে এর ব্যবহার এটি প্রমাণ করে। শুধু খ্রিস্ট রূপে এর ব্যবহারও তুলনীয়।
ইংরাজী ভাষায় খ্রিস্ট বানান সুনির্দিষ্ট হয় আঠারোশো শতকে আলোকপ্রাপ্তির যুগে, তখন বেশকিছু শব্দ তাদের গ্রিক বা লাতিন মূল শব্দের বানানের সঙ্গে সাযুজ্য রেখে পালটে গিয়েছিল। তদুপরি, পুথিকার রা প্রাচীণ ও মধ্য ইংরাজীতে লেখার সময় সাধারণত  Crist বানান্তি ব্যবহার করেছেন যেখানে i এর উচ্চারণ হয় /iː/ সংরক্ষিত চার্চ এর নামে যেমন St Katherine Cree বা দ্রুত /ɪ/ সংরক্ষিত আধুনিক উচ্চারণে "Christmas"  রূপে। ইংরাজীতে "Christ"বানানটি ১৪শ শতাব্দী থেকে প্রত্যায়িত হয়।
আধুনিক এবং প্রাচীণ, এমন কী ধর্মনিরপেক্ষ পরিভাষাতেও "খ্রিস্ট সাধারণত যিশু কেই বোঝানো হয়।

## তথ্যসূত্র

বিষয়শ্রেণী:খ্রিস্টধর্মীয় মশীহবাদ
বিষয়শ্রেণী:খ্রিস্টান পরিভাষা
বিষয়শ্রেণী:ধর্মীয় উপাধি
বিষয়শ্রেণী:দায়ূদের বংশ
কেরামত মওলা

**কেরামত মওলা** একজন বাংলাদেশী অভিনেতা। তিনি মঞ্চ, টেলিভিশন ও চলচ্চিত্রে অভিনয় করেন। তার অভিনীত মঞ্চ নাটকের সংখ্যা ৩৬টি, টেলিভিশন নাটকের সংখ্যা ১৫০টি, পূর্ণদৈর্ঘ্য চলচ্চিত্রের সংখ্যা ১৫টি এবং স্বল্পদৈর্ঘ্য চলচ্চিত্রের সংখ্যা ৬টি। দেশের শিল্পকলায় বিশেষ অবদানের জন্য বাংলাদেশ সরকার তাকে ২০১৪ সালে একুশে পদকে ভূষিত করে। এছাড়া ২০১৬ সালে তিনি মুনীর চৌধুরী পদকে ভূষিত হন।

## প্রাথমিক জীবন
কেরামত মওলা ১৯৪২ সালের ১৫ নভেম্বর তৎকালীন ব্রিটিশ ভারতের যশোর জেলায় জন্মগ্রহণ করেন। তার পিতার নাম আব্দুল কাদের এবং মাতার নাম কানিজ ফাতেম। কেরামত এই দম্পতির সাত সন্তানের মধ্যে ষষ্ঠ। তার শৈশব কাটে ঢাকার স্বামীবাগে। তিনি শান্তিনগর ক্রিকেট ক্লাবের হয়ে ক্রিকেট খেলতেন। ১৯৫৬ সালে নবম শ্রেণীতে পড়াকালীন এই ক্লাবের সভাপতি ছিলেন শিল্পাচার্য জয়নুল আবেদীন এবং সাধারণ সম্পাদক মোজাফফর হোসেন পল্টুর নির্দেশে একটি নাটক মঞ্চস্থ করেন। নারায়ণ গঙ্গোপাধ্যায়ের *ভাড়াটে চাই* নাটকের নির্দেশনা দেন তিনি এবং নাটকে বাড়িওয়ালার চরিত্রে অভিনয়ও করেন। সেই থেকে তার অভিনয়ের যাত্রা শুরু হয়।

তিনি তৎকালীন ঢাকা আর্ট কলেজে (বর্তমান চারুকলা অনুষদ, ঢাকা বিশ্ববিদ্যালয়) ড্রয়িং ও পেইন্টিং বিষয়ে পড়াশুনা করেন। শিল্পাচার্য জয়নুল আবেদীন এবং মুস্তাফা মনোয়ার তার শিক্ষক ছিলেন। ছাত্রজীবনে তিনি সক্রিয়ভাবে ছাত্র ইউনিয়নের রাজনীতির সাথে জড়িত ছিল। শিক্ষা আন্দোলনের সাথে জড়িত হওয়ায় তাকে ১৯৬২ সালে আর্ট কলেজ থেকে রাসটিকেট করা হয়।

## কর্মজীবন
কেরামত মওলা মঞ্চ নাটক, টেলিভিশন নাটক, পূর্ণদৈর্ঘ্য ও স্বল্পদৈর্ঘ্য চলচ্চিত্রে অভিনয় করেন। *[[সূর্য দীঘল বাড়ী]]* চলচ্চিত্রে নেতিবাচক চরিত্র করিম বক্সের ভূমিকায় অভিনয় তাকে দর্শকদের কাছে পরিচিত করে তুলে। এছাড়া তিনি নেতবাচক চরিত্রে *[[এখনই সময়]]*, *[[মহানায়ক (১৯৮৪-এর চলচ্চিত্র)|মহানায়ক]]*, *[[রাজলক্ষ্মী শ্রীকান্ত (১৯৮৭-এর চলচ্চিত্র)|রাজলক্ষ্মী শ্রীকান্ত]]*, *[[পদ্মা নদীর মাঝি (চলচ্চিত্র)|পদ্মা নদীর মাঝি]]*, *[[অন্য জীবন (চলচ্চিত্র)|অন্য জীবন]]*, *[[মোল্লা বাড়ির বউ]]* চলচ্চিত্রে অভিনয় করেন। তার অভিনীত জনপ্রিয় টেলিভিশন নাটকসমূহ হল - *মুখরা রমণী বশীকরণ*, *আপন ভুবন*, *আবার আসিব ফিরে*, *জীবন যেমন*, *এক মুক্তিযোদ্ধার কাহিনী*, *এবং বিকেল চারটায় আপনি মারা যাবেন*, ও হুমায়ূন আহমেদ রচিত ও পরিচালিত *নিমফুল*। তার অভিনীত জনপ্রিয় ধারাবাহিক নাটক হল *জোনাকি জ্বলে*, *[[বহুব্রীহি]]* ও *গহর গাছী*।

তিনি স্ট্যামফোর্ড ইউনিভার্সিটির নাট্য, চলচ্চিত্র ও গণমাধ্যম বিভাগের খণ্ডকালীন অধ্যাপক।

## চলচ্চিত্রের তালিকা

## পুরস্কার ও সম্মাননা
* **বিজয়ী:** ২য় আন্তর্জাতিক থিয়েটার উৎসবে *পায়ের আওয়াজ পাওয়া যায়* মঞ্চ নাটকের জন্য শ্রেষ্ঠ অভিনেতা পুরস্কার
* **বিজয়ী:** ১ম জাতীয় টেলিভিশন পুরস্কারে (১৯৭৫) শ্রেষ্ঠ শিল্প নির্দেশকের পুরস্কার
* **বিজয়ী:** শিল্পকলা একাডেমি পুরস্কারে (১৯৭৮) শ্রেষ্ঠ অভিনেতার পুরস্কার
* উৎপল দত্ত সম্মাননা (২০০৬)
* একুশে পদক - ২০১৪
* মুনীর চৌধুরী পদক - ২০১৬

## তথ্যসূত্র

## বহিঃসংযোগ
* 

বিষয়শ্রেণী:১৯৪২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:যশোর জেলার ব্যক্তি
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
মোহাম্মদ নূরুল হক বীর প্রতীক

:*একই নামের অন্যান্য ব্যক্তিবর্গের জন্য দেখুন [[নূরুল হক]]।*

**মোহাম্মদ নূরুল হক** (জন্ম: ১২ অক্টোবর, ১৯৪৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মোহাম্মদ নূরুল হকের জন্ম চট্টগ্রাম মহানগরের চাঁদগাঁওয়ের বাদামতলীর খাজা রোডে। তার বাবার নাম শামসুল হুদা এবং মায়ের নাম মোস্তফা খাতুন। তার স্ত্রীর নাম হোসনে আরা বেগম। তাদের দুই ছেলে। 

## কর্মজীবন
নবম শ্রেণী পর্যন্ত পড়াশোনার পর আর লেখাপড়া করতে পারেননি মোহাম্মদ নূরুল হক। ১৯৭১ সালে ক্ষুদ্র ব্যবসা করতেন তিনি। মুক্তিযুদ্ধ শুরু হলে যুদ্ধে যোগ দেন। চট্টগ্রামের বিভিন্ন স্থানে প্রতিরোধযুদ্ধে সক্রিয়ভাবে অংশ নেন। প্রতিরোধযুদ্ধ শেষে ভারতে যান। পরে যোগ দেন মুক্তিবাহিনীর নৌ-কমান্ডো দলে।

## মুক্তিযুদ্ধে ভূমিকা
১৯৭১ সালের ১৬ আগস্ট চট্টগ্রাম নৌবন্দরে সফল অপারেশন শেষে মো. নূরুল হকসহ নৌ-কমান্ডোরা ফিরে গিয়েছিলেন ভারতে। কয়েক দিন পর তিনিসহ ১১ জন আবার চট্টগ্রামে আসেন। সেবার কোনো সুনির্দিষ্ট লক্ষ্য ছিলো না। কিন্তু তারা চাইলেন, বন্দরে পুনরায় অপারেশন করতে। এদিকে অপারেশন জ্যাকপটের পর বন্দরে তুমুল কড়াকড়ি। তাদের পক্ষে সেখানে অপারেশন করা দুঃসাধ্য। এ অবস্থায় তাদের দলনেতা উৎসাহী হলেন বহির্নোঙরে অপারেশন করতে। এর আগে একদিন নূরুল হক একাই দুঃসাহসিকভাবে ওই অপারেশন করেন। পরে বহির্নোঙরে অপারেশনেও তিনি অংশ নেন। কিন্তু তাদের সেই অপারেশন ব্যর্থ হয় ট্র্যাজিক এক ঘটনার মধ্য দিয়ে।
এর আগে মধ্য সেপ্টেম্বরে চট্টগ্রামের দেওয়ানহাটে দু-তিন দিনের মধ্যে মুক্তিবাহিনীর নৌ-কমান্ডোরা অপারেশন করবেন বলে সিদ্ধান্ত নেন। অপারেশনের আগে নৌ-কমান্ডো কয়েকজন মিলে মানত করলেন, তারা মহসিন আউলিয়ার মাজার জিয়ারত করবেন। মানতের খাসি কিনতে একাই গেলেন মোহাম্মদ নূরুল হক। যাওয়ার পথে তার চোখে পড়ল পাকিস্তানি সেনাদের একটি জিপ। নূরুল হক নিজের কাছে থাকা গ্রেনেড বের করে দাঁতের কামড়ে সেফটি পিন খুলে ছুড়ে দিলেন জিপ লক্ষ্য করে। বিকট শব্দে বিস্ফোরিত হলো সেটি। লোকজন দিগিবদিক ছুটে পালাতে থাকল। গাড়িতে আগুন জ্বলতে থাকলো। সামনের কাচ চূর্ণবিচূর্ণ হয়ে যায়। আরোহী সবাই আহত হয়। একজনের এক হাত বিচ্ছিন্ন হয়ে পড়ে থাকে মাটিতে। মোহাম্মদ নূরুল হক আর দেরি করলেন না; জনতার ভিড়ে মিশে গেলেন। 
পরে আবারও নৌ-কমান্ডোরা রাতে ভাটার সময় সমুদ্রের পানিতে নেমে লক্ষ্যস্থলের দিকে যাত্রা শুরু করেন। অনেকক্ষণ সাঁতরেও তারা সেখানে পৌঁছাতে পারেননি। পরে জোয়ারের ধাক্কায় তারা পরস্পরের থেকে বিচ্ছিন্ন হয়ে বিপর্যস্ত অবস্থায় সমুদ্রের তীরে পৌঁছান। তখন তাদের কারও জ্ঞান ছিল না। ১১ জনের মধ্যে সাতজনের ভাগ্য সুপ্রসন্ন ছিল। তারা সমুদ্রের যে কূলে অচেতন অবস্থায় পৌঁছান, সেখানে পাকিস্তানি সেনা বা তাদের সহযোগী কেউ ছিল না। গ্রামবাসীর চোখে পড়ে রক্ষা পান।
বাকি চারজনের ভাগ্যে নেমে আসে চরম বিপর্যয়। তাদের একজন ছিলেন মো. নূরুল হক। তারা মৃতপ্রায় অবস্থায় ভেসে ওঠেন মেরিন একাডেমির জেটির কাছে। সেখানে ছিল সশস্ত্র প্রহরা। পাকিস্তানি সেনারা তাদের আটক করে ব্যাপক নির্যাতন ও জিজ্ঞাসাবাদ শুরু করে। নির্যাতনে একজন (মোহাম্মদ হোসেন বীর প্রতীক) শহীদ হন। মো. নূরুল হকসহ তিনজনকে পরে ঢাকা সেনানিবাসে পাঠানো হয়। সেখানেও তাদের ওপর চলে ব্যাপক নির্যাতন। স্বাধীনতার পর তারা ছাড়া পান। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৪৭-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:চট্টগ্রামের ব্যক্তি
পূজা শর্মা

**পূজা শর্মা ** (জন্ম: ১৯৮৯ সাল, নয়া দিল্লী) হলেন একজন ভারতীয় মডেল এবং অভিনেত্রী।২০১৩ সালে প্রচারিত তিনি পৌরাণিক টিভি শো *[[মহাভারত (২০১৩-এর টিভি ধারাবাহিক)|মহাভারতের]]* দ্রৌপদী (পাঞ্চালী) চরিত্রের জন্য পরিচিত ।

## প্রাথমিক জীবন এবং কর্মজীবন
পূজা দিল্লীতে বেড়ে উঠেন। তিনি অভিনয় করতে পছন্দ করতেন এবং মডেলিংয়ের চেয়ে শিল্পকলায় বেশি মনোযোগ দেন। কলেজে থাকাকালীন সময়ে ভারতের দুরদর্শন টিভিতে তিনি খেলাধুলা-সংক্রান্ত টক-শোতে মনোনীত হন। তিনি ভেবেছিলেন তিনি শোতে ওতটা ভালো করতে পারছেন না, অতঃপর কেউ একজনের পরামর্শে তিনি উপস্থাপনা শুরু করেন। কিছুকাল ঝুম (টিভি)তে অডিশন দেয়া শুরু করেন।

## টেলিভিশন
* ২০১২ "তেরি মেরি লাভ স্টোরিজ" - সিয়া ভেল হিসেবে।
* ২০১৩–২০১৪ সাল "মহাভারত (টিভি সিরিজ)" - দ্রৌপদী চরিত্রে। 
* ২০১৪ সাল "আজব গজব ঘর জামাই" লক্ষ্মী চরিত্রে (বিশেষ অতিথি, গুরু পূর্ণিমার জন্য।)
* ২০১৫ সাল "দোস্তি... ইয়ারিয়া... মনমর্জিয়া" - নিজেই (বিশেষ অতিথি)।
* ২০১৭ সাল মহাকালী - অন্ত হি আরম্ভ হ্যায় -মহাকালী চরিত্রে / পার্বতী চরিত্রে / সতী চরিত্রে /দেবী অম্বিকা চরিত্রে / ত্রিপুরসুন্দরী
*২০১৭ সাল শনি- মহাকালী চরিত্রে।

## পুরস্কার

## আরও দেখুন
* নেপালি অভিনেতাদের তালিকা
## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় হিন্দু
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:নয়াদিল্লির অভিনেত্রী
পাইকিয়াসোথি সারাভানামুত্তু

**পাইকিয়াসোথি সারাভানামুত্তু** (; জন্ম: ২৬ অক্টোবর, ১৮৯২ - মৃত্যু: ২৮ মে, ১৯৫০) সিলনের বিশিষ্ট সরকারি চাকুরে ছিলেন। এছাড়াও ক্রীড়া প্রশাসক হিসেবে বেশ ভূমিকা রাখেন **পি. সারা** নামে পরিচিত সারাভানামুত্তু।

## প্রারম্ভিক জীবন
২৬ অক্টোবর, ১৮৯২ তারিখে সারাভানামুত্তুর জন্ম। সিলনের কলম্বো এলাকায় ভেথার্নিয়াম সারাভানামুত্তু নামক এক চিকিৎসকের সন্তান তিনি। তার মায়ের পরিবার উত্তর সিলনের ভাদ্দুকোড্ডাই থেকে এসেছে। পিতামহ ভেথার্নিয়াম উত্তর সিলনের ছোট্ট শহর চুন্নাকাম শহরের প্রতিষ্ঠাতা হিসেবে স্বীকৃতি পেয়েছেন।

সারাভানামুত্তুর আরও পাঁচ ভাই ছিল। তারা হচ্ছেন রত্নাসোথি, নানাসোথি, থার্মাসোথি, মানিকাসোথি ও সপ্তরত্নাজ্যোতি। মাউন্ট লাভিনিয়ার এস. টমাস কলেজে অধ্যয়ন করেন। সেখানে ভিক্টোরিয়া স্বর্ণপদকসহ অনেকগুলো পুরস্কার লাভ করেন। বিদ্যালয়ের অ্যাথলেটিক্স, ক্রিকেট ও ফুটবল দলেরও সদস্য ছিলেন তিনি। বিদ্যালয় জীবন শেষ করে লন্ডন বিশ্ববিদ্যালয় থেকে বিএ ডিগ্রী লাভ করেন। এছাড়াও সংক্ষিপ্তকালের জন্য কলম্বোর রয়্যাল কলেজে অধ্যয়ন করেন। এরপর ইন্ডিয়ান সিভিল সার্ভিসে যোগদানের উদ্দেশ্যে ১৯১৫ সালে কেমব্রিজের ফিটজউইলিয়াম কলেজে যোগ দেন। কিন্তু পারিবারিক কারণে কোর্স শেষ করার পূর্বেই তাকে ফিরে আসতে হয়।

## কর্মজীবন
১৯৪৬ সালে চাকরি থেকে অবসর গ্রহণ করেন ও রাজনীতিতে জড়িয়ে পড়েন। ১৯৪৭ সালে সংসদীয় নির্বাচনে স্বতন্ত্র প্রার্থী হিসেবে দক্ষিণ কলম্বোয় প্রতিদ্বন্দ্বিতা করেন কিন্তু নির্বাচিত হতে ব্যর্থ হন।

সারাভানামুত্তু তামিল ইউনিয়ন ক্রিকেট ও অ্যাথলেটিক ক্লাবের উন্নয়ন যথেষ্ট ভূমিকা রাখেন যা তাকে স্মরণীয় করে রেখেছে। ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালন করেন তিনি। ক্লাবের নতুন মাঠ কলম্বো ওভাল নির্মাণেও বেশ সহায়তা করেন। ১৯৭৭ সালে তার সম্মানে এ মাঠের নাম পরিবর্তন করে পাইকিয়াসোথি সারাভানামুত্তু স্টেডিয়াম রাখা হয়। ১৯৪৯ থেকে ১৯৮২ সাল পর্যন্ত আন্তঃ ক্লাব ক্রিকেট প্রতিযোগিতা হিসেবে পি. সারা ট্রফির প্রচলন ঘটানো হয়। ১৯৩৭ থেকে ১৯৫০ সাল পর্যন্ত সিলন ক্রিকেট অ্যাসোসিয়েশনের প্রধান ছিলেন ও সিলন ক্রিকেট কন্ট্রোল বোর্ডের প্রথম সভাপতি ছিলেন তিনি।

## ব্যক্তিগত জীবন
পুত্তালামের ক্রাউন প্রক্টর মুত্তুসুমারু’র কন্যা সিবিল থাঙ্গামের সাথে পরিণয়সূত্রে আবদ্ধ হন। বাস্কি ও চান্দ্রি নামের দুই পুত্র ও শকুন্তলা নাম্নী এক কন্যা সন্তান জন্মগ্রহণ করেছিল। তন্মধ্যে, পাইকিয়াসোথি নামে বাস্কি’র পুত্র সেন্টার ফর পলিসি অল্টারনেটিভসের প্রধানের দায়িত্বে রয়েছেন। ২৮ মে, ১৯৫০ তারিখে তার দেহাবসান ঘটে।

## তথ্যসূত্র

বিষয়শ্রেণী:শ্রীলঙ্কান ক্রিকেট প্রশাসক
বিষয়শ্রেণী:১৮৯২-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলম্বোর ব্যক্তি
বিষয়শ্রেণী:ব্রিটিশ সিলনের ব্যক্তি
বিষয়শ্রেণী:শ্রীলঙ্কান তামিল রাজনীতিবিদ
বিষয়শ্রেণী:শ্রীলঙ্কান তামিল শিক্ষক
বিষয়শ্রেণী:শ্রীলঙ্কান তামিল ব্যক্তি
পুল্লেলা গোপীচাঁদ

**পুল্লেলা গোপীচাঁদ** (জন্ম ১৬ নভেম্বর ১৯৭৩) একজন প্রাক্তন ভারতীয় ব্যাডমিন্টন খেলোয়াড়। তিনি ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ ক্রীড়া প্রতিযোগিতায় ব্যাডমিন্টন ক্রীড়ায় পুরুষদের দলগত শ্রেণীতে রৌপ্য পদক এবং একক শ্রেণীতে ব্রোঞ্জ পদক বিজয় করেন।

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:তেলুগু ব্যক্তি
বিষয়শ্রেণী:ভারতীয় ক্রীড়া কোচ
বিষয়শ্রেণী:ভারতীয় পুরুষ ব্যাডমিন্টন খেলোয়াড়
বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয়
বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয়
বিষয়শ্রেণী:অর্জুন পুরস্কার প্রাপক
বিষয়শ্রেণী:রাজীব গান্ধী খেলরত্ন প্রাপক
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:ক্রীড়ায় পদ্মভূষণ প্রাপক
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:প্রকাশম জেলার ব্যক্তি
বিষয়শ্রেণী:দ্রোণাচার্য পুরস্কার প্রাপক
বিষয়শ্রেণী:ভারতের অলিম্পিক ব্যাডমিন্টন খেলোয়াড়
বিষয়শ্রেণী:অন্ধ্রপ্রদেশের ক্রীড়াবিদ
বিষয়শ্রেণী:ভারতীয় জাতীয় ব্যাডমিন্টন চ্যাম্পিয়ন
বিষয়শ্রেণী:২০০০ গ্রীষ্মকালীন অলিম্পিকের ব্যাডমিন্টন খেলোয়াড়
পশ্চিমবঙ্গের বিভাগ

থাম্ব|পশ্চিমবঙ্গের বিভাগসমূহ
থাম্ব|পশ্চিমবঙ্গের জেলাসমূহ
ভারতীয় রাজ্য পশ্চিমবঙ্গ সর্বমোট পাঁচটি বিভাগে বিভক্ত:
* জলপাইগুড়ি বিভাগ
* মালদহ বিভাগ
* বর্ধমান বিভাগ
* প্রেসিডেন্সি বিভাগ
* মেদিনীপুর বিভাগ

কয়েকটি জেলার সমন্বয়ে একটি বিভাগ গঠিত হয়, যা একজন "বিভাগীয় কমিশনার" শাসিত হয়। বর্তমানে পশ্চিমবঙ্গ ২৩টি জেলায় বিভক্ত যা ৫টি বিভাগের অন্তর্গতঃ

## আরও দেখুন
* পশ্চিমবঙ্গের জেলাসমূহের তালিকা
* পশ্চিমবঙ্গের শহর

## তথ্যসূত্র

*
জনসংখ্যা অনুযায়ী মহানগর এলাকার তালিকা

নিচের তালিকাটি হচ্ছে জনসংখ্যা অনুযায়ী মহানগর এলাকা সমূহের তালিকা

## তালিকা
*ব্যাখ্যা:  একদম নিঁখুত সরকারি তথ্যের অভাবে এই তালিকাটি অসম্পূর্ণ।*

## টীকা


## তথ্যসূত্র

## বহিঃসংযোগ

*World's largest cities and their mayors
*Geopolis
*demographia.com
*citypopulation.de
*World Gazetteer 
*OECD Territorial Reviews – Competitive Cities in the Global Economy – has some definitions for OECD countries
*Map of cities

বিষয়শ্রেণী:জনসংখ্যা
বিষয়শ্রেণী:মহানগর এলাকা
তারাচরণ শিকদার

**তারাচরণ শিকদার** একজন বিশিষ্ট সাহিত্যিক ও নাট্যকার। তিনি বাংলা সাহিত্যের প্রথম মৌলিক নাটক ভদ্রার্জুন (১৮৫২) এর রচয়িতা। পারতপক্ষে এটি বাঙালি কর্তৃক রচিত প্রথম নাটক। তবে শর্মিষ্ঠা-কে (১৮৫৯) প্রথম সার্থক ও আধুনিক নাটক হিসেবে আখ্যায়িত করা হয়, যার রচয়িতা মাইকেল মধুসূদন দত্ত।

## তথ্যসূত্র

বিষয়শ্রেণী:বাংলা সাহিত্যিক
বিষয়শ্রেণী:বাংলা নাট্যকার
ছিংহাই

**ছিংহাই** (;  ), যা অতীতে **কোকোনুর** নামেও পরিচিত ছিল, গণপ্রজাতন্ত্রী চীনের একটি প্রদেশ। এটি চীনের উত্তর-পশ্চিম অংশে অবস্থিত। আয়তন অনুযায়ী এটি চীনের সবচেয়ে বড় প্রদেশগুলির একটি। এটি চীনের ৪র্থ-বৃহত্তম প্রদেশ হলেও এখানে ৩য় সর্বনিম্ন সংখ্যক লোক বাস করে।

প্রদেশটির অধিকাংশই তিব্বত মালভূমিতে অবস্থিত। বহুকাল ধরে এখানে বহু জাতি যেমন হান, তিব্বতি, হুই, মোংগুয়োর, মঙ্গোল এবং সালার জাতির লোকদের মিশ্রণ ঘটেছে।  ছিংহাই প্রদেশের উত্তর-পূর্বে আছে কানসু প্রদেশ, উত্তর-পশ্চিমে শিনচিয়াং প্রদেশ, দক্ষিণ-পূর্বে সিছুয়াং প্রদেশ এবং দক্ষিণ-পশ্চিমে স্বায়ত্বশাসিত তিব্বত অঞ্চল। ১৯২৮ সালে চীনা প্রজাতন্ত্র আমলে প্রদেশটি প্রতিষ্ঠিত হয়। সেসময় মুসলমান হুই জাতির যোদ্ধারা অঞ্চলটি শাসন করত, যে শাসকদের নাম ছিল "মা দল"। প্রদেশটির চীনা নামটি ছিংহাই হ্রদ-এর নাম থেকে এসেছে, যা চীনের বৃহত্তম হ্রদ। "ছিংহাই" অর্থ নীলসাগর। অতীতে প্রদেশটি ইংরেজি ভাষাতে "কোকোনুর" নামেও পরিচিত ছিল; এ নামটি ওইরাত ভাষায় ডাকা হ্রদের নামটি থেকে এসেছে।

## টীকা

## তথ্যসূত্র

বিষয়শ্রেণী:চীনের প্রদেশ
বিষয়শ্রেণী:গণপ্রজাতন্ত্রী চীনের প্রদেশ
বিষয়শ্রেণী:তিব্বতীয় মালভূমি
চেলা নদী

**চেলা নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১০  কিলোমিটার, গড় প্রস্থ ১৮৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চেলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৯।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:দোয়ারাবাজার উপজেলা
বিষয়শ্রেণী:ছাতক উপজেলা
বিষয়শ্রেণী:মেঘালয়ের নদী
বিষয়শ্রেণী:ভারতের নদী
পিয়াইন নদী (সুনামগঞ্জ-নেত্রকোণা)

**পিয়াইন নদী (সুনামগঞ্জ-নেত্রকোণা)** বাংলাদেশের উত্তর-পূর্বাঞ্চলের সুনামগঞ্জ ও নেত্রকোণা জেলার একটি নদী। নদীটির দৈর্ঘ্য ৬৬ কিলোমিটার, গড় প্রস্থ ১৬৫ মিটার এবং নদীটির প্রকৃতি সর্পিলাকার।বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫০।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:দিরাই উপজেলা
বিষয়শ্রেণী:শাল্লা উপজেলা
বিষয়শ্রেণী:জামালগঞ্জ উপজেলা
বিষয়শ্রেণী:খালিয়াজুড়ি উপজেলা
বিষয়শ্রেণী:নেত্রকোণা জেলার নদী
জাফলং নদী

**জাফলং নদী** বা **ডাউকি নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১২  কিলোমিটার, গড় প্রস্থ ২৮৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জাফলং-ডাউকি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩০।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:সিলেট জেলার নদী
বিষয়শ্রেণী:গোয়াইনঘাট উপজেলা
বিষয়শ্রেণী:মেঘালয়ের নদী
বিষয়শ্রেণী:ভারতের নদী